|  |  |  |
| --- | --- | --- |
|  | Nova pot 9  1351 Brezovica  01 36 51 233  www.vrtci-brezovica.si |  |

**NAZIV AKTIVNOSTI: PO LUŽAH ČOFOTAM**

|  |  |
| --- | --- |
| **področje aktivnosti po kurikulumu** | UMETNOST IN MATEMATIKA |
| **starost otrok** | 1-3 |
| **strokovni delavki** | Marija Slevc in Maja Lorger |
| **namen aktivnosti** | * Otrok s petjem, igranjem, poslušanjem in z izmišljanjem glasbe glasbo doživlja, poustvarja, ustvarja, se z njo izraža in komunicira, * otrok slika s širokim čopičem, * otrok klasificira in razvršča (po barvi razporeja predmete v dve skupini). |
| **Potreben material** | * Bel papir, * barvi (rumena in rdeča), * čopič, * sladoledne palčke (lahko tudi naravne vejice), * plastična lončka. |
| **opis aktivnosti**  **(navodilo za aktivnosti)** | Z otrokom poslušamo pesem in se prepustimo ritmu (ob njej plešemo, se pozibavamo). Otroku/z otrokom pesem prepevamo.  Pesem najdete tukaj: <https://www.martazore.si/po-luzah-cofotam/>  PO LUŽAH ČOFOTAM  Po lužah čofotam  in lepe škornje imam,  čofa, čofa, čofa  čofotam okrog.  Dežja se ne bojim  veselo plešem z njim,  dežniček svoj odprem  v nebo z njim poletim.  Ko sonce se zbudi  oblake prebudi,  odide dežek spat  spet sije sonček zlat.  Na bel list papirja narišite dežnik, ga izrežite in prerišite.  Izberite dve barvi. Polovico dežnikov naj otrok pobarva z eno barvo, polovico pa z drugo. Pri tem lahko uporabite čopič ali barvice.  Na dežnike nalepite lesene paličice (tudi te lahko otroci pobarvajo).    VIR: <https://www.pinterest.com/pin/348254983670416431/>  Dežnike naj otroci razvrščajo po barvi v dve skupini. Z otrokom poimenujte barvo in ga spodbudite, naj poišče par (npr. še en rdeč dežnik).  Dežnike enake barve naj razvrsti v označen lonček.    VIR: <https://www.pinterest.com/pin/113504853078056690/>  Lončke lahko kasneje uporabite tudi za razvrščanje ostalih predmetov različnih barv (npr. lego kock). |
| **morebitne fotografije dejavnosti iz interneta (navedite še vir)** | Priložene k opisu aktivnosti. |
| **Misel, komentar vzgojiteljice** | Že zelo zgodaj lahko pri otroku spodbudimo radovednost in veselje do različnih umetniških dejavnosti. Otrok naj ima pri tovrstnih dejavnostih dovolj svobode, da je lahko drugačen, izviren,.. Predvsem pa uživajte skupaj z njim ob prepevanju in ustvarjanju. |